แนวโน้ม SET รีบาวด์! ขานรับ “รัฐ” ออกมาตรการกระตุ้นเศรษฐกิจ
แนวโน้ม SET เช้ารีบาวด์ตามภูมิภาคเอเชีย ขานรับภาครัฐออกมาตรการกระตุ้นเศรษฐกิจในประเทศ อีกทั้งช่วงปลายปีนี้ก็จะเริ่มเห็นการทยอยพรีวิวงบ โดยให้แนวต้านไว้ที่ 1,620-1,628 จุด และแนวรับ 1,598-1,590 จุด
แนวโน้ม SET เช้ารีบาวด์ตามภูมิภาคเอเชีย ขานรับภาครัฐออกมาตรการกระตุ้นเศรษฐกิจในประเทศ อีกทั้งช่วงปลายปีนี้ก็จะเริ่มเห็นการทยอยพรีวิวงบ โดยให้แนวต้านไว้ที่ 1,620-1,628 จุด และแนวรับ 1,598-1,590 จุด
21 ธ.ค. 2565

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยเช้านี้รีบาวด์ ตามตลาดหุ้นในภูมิภาคเอเชีย หลังตอบรับปัจจัยเสี่ยง จากธนาคารกลางญี่ปุ่น (BOJ) ประกาศขยายกรอบอัตราผลตอบแทนพันธบัตรอายุ 10 ปีให้เคลื่อนไหวในช่วง -0.5% ถึง +0.5% จากเดิมที่อยู่ในกรอบ -0.25% ถึง +0.25% ไปแล้ว
ขณะที่ปัจจัยภายในประเทศ เมื่อวานนี้รัฐบาลได้มีการออกมาตรการกระตุ้นเศรษฐกิจ และมาตรการช่วยเหลือต่างๆ ก็จะส่งผลดีต่อหุ้นกลุ่ม Domestic play ให้ปรับตัวขึ้น
อีกทั้งในช่วงปลายปีนี้ก็จะเริ่มเห็นการทยอยพรีวิวผลประกอบการของบริษัทจดทะเบียนไทย นำโดยธนาคารพาณิชย์ คาดว่าจะเติบโตได้เมื่อเทียบกับช่วงเดียวกันของปีก่อน รวมถึงหุ้น DELTA ก็ได้เข้าคำนวณดัชนี SET50 ตามคาดด้วย ทำให้วันนี้มองว่าหุ้นกลุ่มการบริโภคภายในประเทศ ธนาคารพาณิชย์ และ DELTA จะเข้ามาหนุนตลาดให้ปรับตัวขึ้น โดยให้แนวต้านไว้ที่ 1,620-1,628 จุด และแนวรับ 1,598-1,590 จุด